Πέτρος Κυριακός

Ο Πέτρος Κυριακός (Αθήνα, 1893 – 11 Ιουνίου 1984) ήταν Έλληνας ηθοποιός της επιθεώρησης, της οπερέτας και του κινηματογράφου και τραγουδιστής του ρεμπέτικου.

 Βιογραφία 
Γεννήθηκε στην Αθήνα το 1893. Η πρώτη του εμφάνιση στο θέατρο ήταν το 1919 στην παράσταση «Μαμζέλ Νιτούς» στο θέατρο Παπαιωάννου, και συνέχισε στο θίασο Λεπενιώτη. Έγινε ιδιαίτερα δημοφιλής στους Οι απάχηδες των Αθηνών όπου απέδωσε με εκπληκτική επιτυχία το χαρακτηριστικό ρόλο του Καρκαλέτσου όπου και μ΄ αυτόν καθιερώθηκε ευρύτερα. Συμμετείχε σε πάρα πολλές επιθεωρήσεις, εμφανιζόμενος και σε θεατρικές παραστάσεις αναψυκτηρίων π.χ. στο Γκρην Παρκ, και Άλσος της Αθήνας με τον Γιώργο Οικονομίδη, επίσης στον Πειραιά καθώς και στην κυριακάτικη τηλεοπτική εκπομπή της ΥΕΝΕΔ Κυριακή χωρίς σύννεφα που παρουσίαζε ο Όμηρος Αθηναίος.

Στον κινηματογράφο συμμετείχε σε πολλές ταινίες όπως στην ταινία Ο μπαμπάς εκπαιδεύεται. Επίσης έγραψε ποίηση, με πιο γνωστές τις συλλογές του «Τα τραγούδια της Αθήνας» και «Κουβέντες με τον Θεό».

Είχε διατελέσει σύμβουλος του ΣΕΗ και είχε τιμηθεί με το μετάλλιο εξαιρέτων πράξεων της πόλης της Αθήνας. 

Πέθανε στην Αθήνα τον Ιούνιο του 1984 και κηδεύτηκε στο Α' Νεκροταφείο.

 Φιλμογραφία 

+ΈτοςΤίτλοςΡόλος1930Οι απάχηδες των Αθηνών  Καρκαλέτσος1952Ο πύργος των ιπποτών Δομένικος Δελαρόσας1953Ο μπαμπάς εκπαιδεύεται Προκόπης Κολαούζος1959Πώς περνούν οι παντρεμένοι Βρασίδας1960Ηδονή και πάθοςμεθυσμένος σε ταβέρνα1962Η νύφη το 'σκασε αρχηγός κομπανίας1963Κουράστηκα να σ' αποκτήσω1965Κλαίω και σ' αναζητώΓιάννης ΚαλέρηςΕίναι βαρύς ο πόνος μου1966Τώρα που φεύγω απ' τη ζωή1968Κατηγορουμένη, απολογήσουκαπεταν-Στάμος

Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες ο Π. Κυριακός συμμετείχε ως ηθοποιός. 

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1949/1950 Δώδεκα και πέντε   Θέατρο Σαμαρτζή  Ελληνική Θεατρική Περίοδος 1950/1951 Έχετε γεια.... βρυσούλες  Θίασος Σοφίας ΒέμποΘεατρικές Επιχειρήσεις Βέμπο Θέατρο Βέμπο Ρενάτο Μόρντο Ελληνική Θεατρική Περίοδος 1956/1957 Ο μπαμπάς εκπαιδεύεται Προκόπης Κολαούζος Σωματείο Ελλήνων Ηθοποιών Θέατρο Rex Κωστής Μιχαηλίδης

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

 Πηγές 
 "Μεγάλη Ελληνική Εγκυκλοπαίδεια" τομ.ΙΕ΄, σελ.482.

 Βιβλιογραφία 
 Εμμανουήλ Σειραγάκης, «Ο ηθοποιός Πέτρος Κυριακός πάνω στην οθόνη και μπροστά απ' αυτήν» στο Χριστίνα Αδάμου (επιμέλεια), Ο ηθοποιός ανάμεσα στη σκηνή και στην οθόνη, Καστανιώτης, Αθήνα 2008, σσ. 242-250.

 Παραπομπές 

 Εξωτερικοί σύνδεσμοι 


 Πέτρος Κυριακός στον Πανδέκτη, του Εθνικού Ιδρύματος Ερευνών

Κατηγορία:Έλληνες τραγουδιστές
Κατηγορία:Ρεμπέτες
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί βωβών ταινιών